Ekbatano

Ekbatano konata en naciaj lingvoj kiel Ecbatana (en malnova persa: Haŋgmatana, skribita kiel Agbatana de Esĥilo, Agamtanu de Nabonido, kaj Agamatanu en la Behistun-surskribo) (laŭvorte: en la renkontiĝejo) supozeble estis la ĉefurbo de Astjago (Istuvegü), kiu estis adoptita de la persa imperiestro Kiro la Granda en la sesa jaro de Nabonidos (549 a.K.). La grekoj supozas ke ĝi estis la ĉefurbo de Medujo. Ĝis nun ne ekzistas pruvoj pri la ekzisto de Medujo en la monteto de Hagmatana. Nur la observitaj evidentaĵoj en la regiono apartenas al la posta partuja epoko. Ekbatano ne estas menciita en la asiriaj fontoj. Sir Henry Rawlinson incentis demonstri ke ekzistis dua kaj pli antikva urbo Ekbatano, en Media Atropateno en la nuna situo de la moderna Taĥt-i-Suleiman, sed la kojnoformaj tekstoj supozigas ke nur ekzistis unu urbo kun tia nomo kaj Taĥt-iSuleiman estas alia loko de la klasika geografio. Ekbatano estis la ĉefa komerca urbo de la partujanoj, tie ili produktis drakmojn, tetradrakmojn kaj aliajn monerojn el bronzo. Ĝi ankaŭ estas menciita en la Biblio (Libro de Ezra 6:2).